g. \_\_\_\_\_\_\_\_\_\_\_\_\_\_\_

E: \_\_\_\_\_\_\_\_\_\_\_\_\_\_\_

Številka: 090-109/2020/2

Datum: 9. 11. 2020

Zadeva: Nosilec javnega pooblastila – pravno mnenje

Zveza: vaše zaprosilo z dne 27. 10. 2020

**Spoštovani,**

Informacijski pooblaščenec Republike Slovenije nam je dne 29. 10. 2020 odstopil v pristojno reševanje vlogo z dne 27. 10. 2020, s katero ste zaprosili za pravno mnenje, ali Zakon o dostopu do informacij javnega značaja (v nadaljnjem besedilu: ZDIJZ)[[1]](#footnote-1) med nosilce javnih pooblastil šteje tudi izvajalce obratovalnega monitoringa emisij v okolje iz 101.a člena Zakona o varstvu okolja (v nadaljnjem besedilu ZVO-1)[[2]](#footnote-2).

Na podlagi ZDIJZ sta javnost in odprtost delovanja predpisani za državne organe, organe lokalnih skupnosti, javne agencije, javne sklade in druge osebe javnega prava, **nosilce javnih pooblastil**, izvajalce javnih služb ter za pravne subjekte (gospodarske družbe in druge pravne osebe) pod prevladujočim vplivom države, občin ali drugih oseb javnega prava.

Ustava Republike Slovenije[[3]](#footnote-3) določa, da z zakonom ali na njegovi podlagi lahko pravne ali fizične osebe dobijo javno pooblastilo za opravljanje določenih nalog državne uprave. Prav tako Zakon o državni upravi[[4]](#footnote-4) določa, da z zakonom ali na podlagi zakona lahko v določenih primerih javno pooblastilo za opravljanje upravnih nalog pridobijo tudi druge osebe javnega prava, posamezniki in pravne osebe zasebnega prava. Torej je podlaga za podelitev javnega pooblastila predpis, ki ureja področje na področje katerega sodijo prenesene naloge državne uprave, v konkretnem primeru ZVO-1.

ZVO-1 določa, da monitoring hidroloških, erozijskih, geoloških, seizmoloških in drugih geofizikalnih pojavov ter monitoring stanja okolja **zagotavlja ministrstvo neposredno ali prek javnega pooblastila, ki se ga podeli javnemu zavodu,** ustanovljenemu za izvajanje opazovanja teh pojavov, in so izbrani na podlagi javnega razpisa.[[5]](#footnote-5)

ZVO-1 nadalje določa, da mora povzročitelj obremenitve pri opravljanju svoje dejavnosti zagotavljati monitoring vplivov svojega delovanja na okolje (v nadaljnjem besedilu: obratovalni monitoring) **in jih sporočati ministrstvu**, javnosti **in občini, na območju katere oseba obratuje.[[6]](#footnote-6)** Obratovalni monitoring lahko na izvaja le oseba, ki je vpisana evidenco izvajalcev obratovalnega monitoringa. V evidenco se lahko vpiše pravna oseba ali samostojni podjetnik posameznik, ki ima **pooblastilo ministrstva za izvajanje obratovalnega monitoringa**, in oseba, ki je upravičena izvajati obratovalni monitoring v drugi državi članici.[[7]](#footnote-7)

Iz zgoraj navedenega izhaja, da ZVO-1 predvideva podelitev javnega pooblastila le za monitoring hidroloških, erozijskih, geoloških, seizmoloških in drugih geofizikalnih pojavov ter monitoring stanja okolja. **Nosilec javnega pooblastila** je torej lahko le javni zavod, ustanovljen za izvajanje opazovanja teh pojavov, ki je bil izbran na podlagi javnega razpisa. Medtem, ko **pooblastilo ministrstva** izvajalcem obratovalnega monitoringa pomeni **»dovoljenje za opravljanje monitoringa«**, ob izpolnjevanju predpisanih pogojev. Izdaja upravnega dovoljenja za obratovalni monitoring ne pomeni izvajanje javnega pooblastila v smislu izvrševanja upravnih nalog, kar je temelj omenjenega ustavnopravnega instituta, ampak individualno dovoljenje za izvajanje določene aktivnosti, ki pa nima lastnosti upravne – oblastne naloge.

Lep pozdrav,

Pripravil: Natalija Drnovšek

Ciril Repnik vodja službe po pooblastilu ministra

sekretar

Poslati:

- naslovniku po E-pošti: \_\_\_\_\_\_\_\_\_\_\_\_\_\_\_\_

1. Uradni list RS, št. [51/06](http://www.uradni-list.si/1/objava.jsp?sop=2006-01-2180) – uradno prečiščeno besedilo, [117/06](http://www.uradni-list.si/1/objava.jsp?sop=2006-01-5018) – ZDavP-2, [23/14](http://www.uradni-list.si/1/objava.jsp?sop=2014-01-0876), [50/14](http://www.uradni-list.si/1/objava.jsp?sop=2014-01-2077), [19/15](http://www.uradni-list.si/1/objava.jsp?sop=2015-01-0728) – odl. US, [102/15](http://www.uradni-list.si/1/objava.jsp?sop=2015-01-4086) in

 [7/18](http://www.uradni-list.si/1/objava.jsp?sop=2018-01-0275). [↑](#footnote-ref-1)
2. Uradni list RS, št. [39/06](http://www.uradni-list.si/1/objava.jsp?sop=2006-01-1682) – uradno prečiščeno besedilo, [49/06](http://www.uradni-list.si/1/objava.jsp?sop=2006-01-2089) – ZMetD, [66/06](http://www.uradni-list.si/1/objava.jsp?sop=2006-01-2856) – odl. US, [33/07](http://www.uradni-list.si/1/objava.jsp?sop=2007-01-1761) – ZPNačrt, [57/08](http://www.uradni-list.si/1/objava.jsp?sop=2008-01-2416) –

 ZFO-1A, [70/08](http://www.uradni-list.si/1/objava.jsp?sop=2008-01-3026), [108/09](http://www.uradni-list.si/1/objava.jsp?sop=2009-01-4888), [108/09](http://www.uradni-list.si/1/objava.jsp?sop=2009-01-4890) – ZPNačrt-A, [48/12](http://www.uradni-list.si/1/objava.jsp?sop=2012-01-2011), [57/12](http://www.uradni-list.si/1/objava.jsp?sop=2012-01-2415), [92/13](http://www.uradni-list.si/1/objava.jsp?sop=2013-01-3337), [56/15](http://www.uradni-list.si/1/objava.jsp?sop=2015-01-2359), [102/15](http://www.uradni-list.si/1/objava.jsp?sop=2015-01-4085), [30/16](http://www.uradni-list.si/1/objava.jsp?sop=2016-01-1264), [61/17](http://www.uradni-list.si/1/objava.jsp?sop=2017-01-2914) – GZ, [21/18](http://www.uradni-list.si/1/objava.jsp?sop=2018-01-0887) – ZNOrg

 in [84/18](http://www.uradni-list.si/1/objava.jsp?sop=2018-01-4120) – ZIURKOE. [↑](#footnote-ref-2)
3. Uradni list RS, št. [33/91-I](http://www.uradni-list.si/1/objava.jsp?sop=1991-01-1409), [42/97](http://www.uradni-list.si/1/objava.jsp?sop=1997-01-2341) – UZS68, [66/00](http://www.uradni-list.si/1/objava.jsp?sop=2000-01-3052) – UZ80, [24/03](http://www.uradni-list.si/1/objava.jsp?sop=2003-01-0899) – UZ3a, 47, 68, [69/04](http://www.uradni-list.si/1/objava.jsp?sop=2004-01-3088) – UZ14, [69/04](http://www.uradni-list.si/1/objava.jsp?sop=2004-01-3090) – UZ43, [69/04](http://www.uradni-list.si/1/objava.jsp?sop=2004-01-3092) –

 UZ50, [68/06](http://www.uradni-list.si/1/objava.jsp?sop=2006-01-2951) – UZ121,140,143, [47/13](http://www.uradni-list.si/1/objava.jsp?sop=2013-01-1777) – UZ148, [47/13](http://www.uradni-list.si/1/objava.jsp?sop=2013-01-1779) – UZ90,97,99 in [75/16](http://www.uradni-list.si/1/objava.jsp?sop=2016-01-3208) – UZ70a; člen 121. [↑](#footnote-ref-3)
4. Uradni list RS, št. [113/05](http://www.uradni-list.si/1/objava.jsp?sop=2005-01-5007) – uradno prečiščeno besedilo, [89/07](http://www.uradni-list.si/1/objava.jsp?sop=2007-01-4388) – odl. US, [126/07](http://www.uradni-list.si/1/objava.jsp?sop=2007-01-6415) – ZUP-E, [48/09](http://www.uradni-list.si/1/objava.jsp?sop=2009-01-2380), [8/10](http://www.uradni-list.si/1/objava.jsp?sop=2010-01-0251) – ZUP-G, [8/12](http://www.uradni-list.si/1/objava.jsp?sop=2012-01-0268)

 – ZVRS-F, [21/12](http://www.uradni-list.si/1/objava.jsp?sop=2012-01-0815), [47/13](http://www.uradni-list.si/1/objava.jsp?sop=2013-01-1783), [12/14](http://www.uradni-list.si/1/objava.jsp?sop=2014-01-0304), [90/14](http://www.uradni-list.si/1/objava.jsp?sop=2014-01-3646) in [51/16](http://www.uradni-list.si/1/objava.jsp?sop=2016-01-2246); člen 15. [↑](#footnote-ref-4)
5. ZVO-1; člen 97. [↑](#footnote-ref-5)
6. ZVO-1; člen 101. [↑](#footnote-ref-6)
7. ZVO-1; člen 101.a. [↑](#footnote-ref-7)